આરબીઆઈની પાંચ જુલાઈની વર્ચ્યુઅલ કરન્સી ડેડલાઈનના અંત પહેલા જ વજીરેક્સ અને કોઈનેક્સ લુપ જેવા કેટલાંક ક્રિપ્ટોકરન્સી એક્સચેન્જોએ સામાન્ય બૅન્કિંગ ચેનલનો ઉપયોગ કર્યા વગર જ પોતાના ગ્રાહકો માટે પેર ટુ પેર (પીટુપી) સગવડતા સ્થાપિત કરીને નવેસરથી કામકાજ શરૂ કરી દીધા હતા. વજીરેક્સના સીઈઓ નિશ્ચલ શેટ્ટીએ એક ટ્વીટર દ્વારા કહ્યું હતું કે `વજીરેક્સ પીટુપી ટૂંકમાં આવી રહ્યું છે, ચિંતા નહિ કરશો. તમે એક બીજા સાથે નાણાંની લેવડ દેવડ સીધે સીધા કરી શકશો અને ક્રિપ્ટોકરન્સી વેપારમાં અમે તમને મદદ કરીશું. ભારત હવે બ્લોક્ચીન ક્રાંતિનો એક ભાગ છે'. આ રીતે જોઈએ તો રિઝર્વ બૅન્કનાં સર્ક્યુલર સામે આ એક સીધો પડકાર છે.